tankeblokk
Store norske leksikon,Psykologi,Kognitiv psykologi
Tankeblokk er det fenomenet at tankene plutselig blir borte, alt blir plutselig «tomt». I forhold til andre mennesker arter dette seg ved at personen plutselig blir taus en kort stund før samtalen fortsetter.
Sporadisk tankeblokk kan forekomme hos mennesker som settes under press («jernteppe»), og i andre situasjoner hvor angstnivået er høyt, for eksempel hvis et ømtålig tema berøres. Vedvarende tankeblokk kan også forekomme ved alvorlige psykiske lidelser, spesielt schizofreni, men da som regel sammen med andre symptomer på alvorlig psykisk lidelse, slik som opplevelse av å bli påvirket av ytre krefter (influenssymptomer) og opplevelse av å være et medium uten kontroll over egne tanker (passivitetsbevissthet). Les mer i Store norske leksikon tenkning